### Príloha č. 4 vyzvania

### ZOZNAM OPRÁVNENÝCH A NEOPRÁVNENÝCH VÝDAVKOV

### OPRÁVNENÉ A NEOPRÁVNENÉ VÝDAVKY ŽIADATEĽA

### Oprávnené skupiny výdavkov

**52 - Osobné výdavky**

*521 - Mzdové výdavky[[1]](#footnote-1) (vrátane odmien za prácu vykonávanú mimo pracovného pomeru, platov, povinných odvodov za zamestnávateľa a iných zákonných náhrad)*

**35 - Dotácie, príspevky a transfery[[2]](#footnote-2)**

*352 - Poskytnutie dotácií, príspevkov voči tretím osobám*

*903 - Paušálna sadzba na ostatné výdavky projektu (nariadenie 1303/2013, čl. 68b)*

### Detailný popis oprávnených a neoprávnených výdavkov

### Oprávnené výdavky

### Priame výdavky

**Priame výdavky** sú výdavky na uskutočnenie činností preukázateľne priamo súvisiacich s konkrétnou činnosťou. Tieto výdavky zahŕňajú priame bežné výdavky (napr. mzdy, cestovné výdavky a režijné výdavky, ktoré sú priradené iba danému druhu výkonu a ktorých podiel na jednotku rovnakého druhu výkonu možno zistiť pomocou jednoduchého delenia). Priamymi výdavkami sa nefinancujú podporné aktivity projektu.

1. **Personálne výdavky interné - koordinačné činnosti[[3]](#footnote-3) -** výdavky vzniknuté na základe pracovnoprávnych vzťahov alebo obdobných vzťahov (napr. zákonník práce, zákon o štátnej službe,...)[[4]](#footnote-4)
2. **Personálne výdavky interné – odborné činnosti -** výdavky vzniknuté na základe pracovnoprávnych vzťahov alebo obdobných vzťahov (napr. zákonník práce, zákon o štátnej službe,...)
3. **Paušálna sadzba** na pokrytie zostávajúcich oprávnených nákladov na operáciu/projekt **(nariadenie 1303/2013, čl. 68b) -** zostávajúce oprávnené náklady na operáciu/projekt **vo výške 40 % oprávnených priamych nákladov na zamestnancov.** Priamymi personálnymi výdavkami sú interné personálne výdavky (t.j. ekon. klasifikácia 610620 – pracovný pomer; ekon. klasifikácia 637027 – dohody zamestnancov mimo pracovného pomeru a   k nim súvisiace/prislúchajúce odvody – ekon. klasifikácia 610620 resp. zo skupiny výdavkov 521). Podľa dokumentu „Usmernenia týkajúce sa zjednodušených možností vykazovania nákladov: EŠIF“ dávky alebo výplaty vyplatené v prospech účastníkov projektu(ov) v rámci ESF sa nepovažujú za priame náklady(výdavky) na zamestnancov

**Časová oprávnenosť výdavkov:**

### Za oprávnené výdavky sa považujú výdavky, ktoré vznikli v oprávnenom období odo 1. mája 2021 a sú v súlade s vyzvaním resp. so zmluvou o poskytnutí NFP.

### Neoprávnené výdavky

### Všetky výdavky, ktoré nie sú uvedené v zozname oprávnených výdavkov

1. Relevantné zložky mzdy vrátane pohyblivých zložiek (napr. osobné príplatky). [↑](#footnote-ref-1)
2. Musia mať charakter personálnych výdavkov (napr. refundáciu miezd pedagogických zamestnancov školy v prípade ak je žiadateľom VÚC ako zriaďovateľ); t.j. skupina výdavkov 352 môže obsahovať iba výdavky na mzdy a odvody zamestnancov [↑](#footnote-ref-2)
3. ide o pracovné činnosti uvedené v prílohe č.1a rozpočet v časti 3 „Koordinácia projektu“, 3.1 „Personálne výdavky interné - koordinačné činnosti [↑](#footnote-ref-3)
4. Tieto výdavky nesmú tvoriť podstatnú časť rozpočtu; musia byť primerané rozsahu, obsahu a náročnosti projektu [↑](#footnote-ref-4)